AIŠKINAMASIS RAŠTAS

Dėl Molėtų rajono savivaldybės iš valstybės biudžeto gaunamų lėšų, skirtų išlaidoms, susijusioms su mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo

1. Parengto tarybos sprendimo projekto tikslai ir uždaviniai:

Sprendimo projekto tikslas ir uždaviniai - patvirtinti Molėtų rajono savivaldybės iš valstybės biudžeto gaunamų lėšų, skirtų išlaidoms, susijusioms su mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašą (toliau – Aprašas). Apraše bus nustatyti Savivaldybės mokyklų išlaidų, susijusių su mokytojų personalo optimizavimu ir atnaujinimu kompensavimo atvejai, eiliškumas ir tvarka. Numatoma, kad prioriteto tvarka mokykloms bus kompensuojamos išeitinių išmokų mokytojams išlaidos, atsiradusios dėl mokyklų tinklo pertvarkos.

2. Siūlomos teisinio reguliavimo nuostatos:

Sprendimu patvirtinamas Molėtų rajono savivaldybės iš valstybės biudžeto gaunamų lėšų, skirtų išlaidoms, susijusioms su mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašas, kuriame bus nustatytas išlaidų eiliškumas ir tvarka.

3. Laukiami rezultatai:

Teigiama: mokykloms bus kompensuojamos išlaidos atsiradusios dėl mokytojų personalo optimizavimo ir atnaujinimo.

Neigiamų pasekmių nenumatoma.

4. Lėšų poreikis ir jų šaltiniai:

Valstybės biudžeto ir Savivaldybės biudžeto lėšos. Lėšų poreikis priklausys nuo išeitinių išmokų kiekio ir lėšų poreikio mokytojų pritraukimui.

5. Kiti sprendimui priimti reikalingi pagrindimai, skaičiavimai ar paaiškinimai:

Nėra.